Diari Oficial de la Generalitat Valenciana


Sumari del DOGV 3308, del 14-08-1998 (1998/6914)

Ampliació del període d'informació pública del projecte de Pla Especial pel qual es reserven determinats terrenys per al patrimoni de sòl de la Generalitat a Cerro Colmenares, del municipi d'Alacant.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3308

Data del DOGV
:   14-08-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6914


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ampliació del període d'informació pública del projecte de Pla Especial pel qual es reserven determinats terrenys per al patrimoni de sòl de la Generalitat a Cerro Colmenares, del municipi d'Alacant. [1998/X6914]
  
El conseller d'Obres Públiques, Urbanisme i Transports, en data 23 de juliol de 1998, ha resolt:
  
«1. Sotmetre a informació pública el Projecte de Pla Especial de delimitació d'una àrea de reserva per a la formació de patrimoni públic de sòl de la Generalitat que afecta determinats terrenys, al terme municipal d'Alacant, d'acord amb els articles 99 en relació amb el 38 i 43 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, Pla Especial que té com a objecte legitimar la possible expropiació dels terrenys i immobles afectats per aquest per a la incorporació al patrimoni de la Generalitat.
  
El període d'informació pública serà de 20 dies i es podrà presentar durant aquest al·legacions i suggeriments davant la Conselleria o els serveis territorials de la Conselleria d'Obres Públiques, Urbanisme i Transports d'Alacant.
  
Sol·licitar un dictamen sobre el projecte sotmés a informació pública a l'Ajuntament d'Alacant.
  
Suspendre les llicències de parcel·lació i edificació, com també de nous acords de programació en la totalitat de l'àmbit territorial afectat pel Projecte de Pla Especial que se sotmet a informació pública, d'acord amb l'article 57 de la mencionada llei.
  
Publicar aquesta resolució per a la seua efectivitat i coneixement general en el DOGV i en un diari d'àmplia difusió de la ciutat d'Alacant».
  
L'àmbit dels terrenys que concretament queden afectats pel Projecte de Pla Especial i la suspensió de llicències es troba gràficament delimitat en els plans que acompanyen la documentació tècnica sotmesa a informació pública. Qualsevol persona interessada en consultar el contingut íntegre de la mencionada documentació, o en presentar al·legacions o suggeriments al Projecte pot fer-ho en les oficines següents: Servei Territorial d'Alacant de la Conselleria d'Obres Públiques, Urbanisme i Transports (av. d'Aguilera, 1, 3a, 03495 Alacant), Servei de Coordinació Territorial de la mencionada Conselleria (av. de Blasco Ibáñez, 50, 4a planta, 46480 València). Així mateix, s'ha enviat còpia del Projecte a l'Ajuntament d'Alacant ja que és també susceptible de la mateixa consulta pública.
  
Cosa que es fa pública perquè en prengueu coneixement i per tal de complir el que preveuen els articles 38 i 43 de la Llei Reguladora de l'Activitat Urbanística 6/1994, de la Generalitat Valenciana.
  
Aquest anunci es va publicar en el Diari Oficial de la Generalitat Valenciana i en els periòdics La Verdad, Información, La Prensa i El Mundo, d'Alacant, de data 24 de juliol de 1998.
  
Als efectes de fomentar la participació ciutadana en el procés planificador, s'amplia el període d'informació pública, que finalitzarà el dia 9 de setembre de 1998.